ZMICO เศร้า กำไร Q3/58 ลดฮวบ หลังรายได้ค่านายหน้าลดลง
ZMICO เศร้า กำไร Q3/58 ลดฮวบ หลังรายได้ค่านายหน้าจากการซื้อขายหุ้น-สัญญาซื้อขายล่วงหน้าลดลง โดยกำไร Q3/58 ลดลง 50% มาที่ 28.63 ลบ. จากเดิม 56.89 ลบ. เมื่อปีก่อน ขณะที่ช่วง 9 เดือนแรกกำไรลดลง 20% มาที่ 84.26 ลบ. จากเดิม 104.84 ลบ. เมื่อปีก่อน
30 ต.ค. 2558

บริษัทหลักทรัพย์ ซีมิโก้ จำกัด (มหาชน) หรือ ZMICO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 28.63 ล้านบาท หรือมีกำไรสุทธิ 0.0219 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 56.89 ล้านบาท หรือมีกำไรสุทธิ  0.0435 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 84.26 ล้านบาท หรือ 0.0644 บาทต่อหุ้น ลดลง 20% จากช่วงเดียวกันของปีก่อนที่มีกำไรสุทธิ 104.84 ล้านบาท หรือ 0.0802 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากปริมาณการซื้อขายหลักทรัพย์ของตลาดหลักทรัพย์ปรับตัวลดลง 25% โดยรายได้ค่านายหน้าจากการซื้อขายหลักทรัพย์และสัญญาซื้อขายล่วงหน้าลดลง 123.40 ล้านบาทคิดเป็นร้อยละ 32 เนื่องจากการชะลอการลงทุนของนักลงทุน
 
 
 